शिमला. महंगाई के दौर में लोगों के लिए राहत भरी खबर है कि डिपुओं में एपीएल राशनकार्ड धारकों को 24 किलो चावल मिल रहे हैं। एपीएल परिवार के राशन होल्डरों को मार्च महीने से 24 किलो चावल मिल रहे हैं। इससे पहले डिपुओं में लोगों को 20 किलो चावल मिल रहे थे। इस महीने चार किलो चावल बढ़ने से राशनकार्ड धारकों को लाभ होगा।
बाजार में चावल 30 से 35 रुपए किलाे के हिसाब से मिल रहे हंै, जबकि डिपुओं में लोगों के यही चावल 10 रुपए किलो के हिसाब से मिल रहे हैं। इससे लोग अासानी से इसे खरीद सकते हंै। इसका फायदा 1 लाख 31 हजार 625 राशनकार्ड धारकों को होगा।
वहीं गृहणियों के लिए खुशी की खबर है कि अप्रैल माह में राशन कार्ड धारकों को डिपुओं में आटा मिलेगा। शहर के डिपुओं में जनवरी महीने से आटा मिलना बंद हो गया था, जिससे गृहणियों को इन दिनों कई प्रकार की परेशानियों का सामना करना पड़ रहा है। वहीं लोग बाजार से महंगा आटा खरीदने के लिए मजबूर हैं। बाजार में यह आटा 31 और 35 रुपए किलो दामों लोग इसे खरीद रहे हैं। सरकारी डिपूओं में यही आटा लोगों को 8.30 रुपए किलो के हिसाब से मिलेगा। इससे प्रदेश के लोगों को इस महंगाई भरे दौर में कुछ हद तक राहत मिलेगी।
डिपुओं में पहुंची सप्लाई
शहर के सभी डिपुओं में चावल पहुंच गए हैं। यह राशनकार्ड धारकों को 24 किलो के हिसाब से दिए जा रहे हैं। अगले महीने से राशनकार्ड धारकों को आटा मिलना शुरू हो जाएगा। इससे सभी उपभोक्ताओं को लाभ होगा।
पुरुषोतम सिंह, जिला नियंत्रक खाद्य आपूर्ति एवं उपभोक्ता मामले
hin_Deva hin_Deva hin_Deva hin_Deva hin_Deva hin_Deva